2006-ի մայիսի 28-ին Մոնիկան Varius Manx-ի հետ ծանր ավտովթարի է ենթարկվում, ինչի հետևանքով հաշմանդամություն է ձեռք բերում։ Այժմ տեղաշարժվում է անվասայլակով։ Հենց նույն տարվա հունիսին երգչուհին պատահարից հետո առաջին անգամ ելույթ է ունենում Լեհաստանի հանրային հեռուստաընկերությամբ՝ կատարելով «Ծնվում եմ նորից» երգը, իսկ 2012-ին լեհական «Պայքար ձայների համար» հեռուստաշոուում ստանձնում է Լոձի հավաքականի երաժշտական մարզչի դերը, որտեղ էլ նվաճում է հինգերորդ տեղը։ 2012-ի հունիսի 12-ին տեղի է ունենում իր առաջին սոլո ձայնասկավառակի պրեմիերան, որը կոչվում է «Ապաքինվածը»։